O româncă democrată din SUA și soțul ei, republican, despre lupta dintre Biden și Trump: Ea se bucură, el așteaptă rezultatul final.
Simona, o româncă stabilită de 20 de ani în SUA, se bucură de victoria lui Biden. Mark, soţul ei, este republican şi încă mai speră în şansele lui Trump. Oficial, nu a fost anunțat încă preşedintele SUA.
Statele Unite sunt împărțite de luni bune între democrați și republicani. Dar ce se întâmplă când și în familie sunt dispute politice.Simona, o româncă stabilită de 20 de ani în Las Vegas, nu e deloc de acord cu soțul ei Mark. Ea se bucură, alături de alte peste 75 de milioane de americani, de victoria lui Joe Biden."Are majoritatea voturilor electorale. A luat conducerea în Georgia cu 10 mii de voturi şi încă se numără şi această teorie a consipraţiei este nefondată pentru că democraţii au pierdut locuri în Congres, Senatul are majoritate republicană. Şi nu are sens să spui ca democraţii au încercat să întoarcă preşedintele", a mărturisit Simona Ott, româncă stabilită în SUA.De partea cealaltă, Mark, a cărui afacere a fost afectată de criza COVID, încă mai speră într-o revenire miraculoasă a lui Trump la Casa Albă."Majoritatea a câştigat votul popular, dar sunt încă dispute în instanţă. Cred că e prematură această sărbătorire în stradă. Sincer", a spus Mark Ott, soţul Simonei.În Las Vegas, voturile au fost împărţie 50-50 între Trump şi Biden. În familia Ott, opiniile politice sunt dezbătute la fel de democratic.Simona Ott: "Oamenii sunt motivaţi de inspiraţie, nu de frică. Avem nevoie de un lider care inspiră, nu un lider care sădeşte frică".MarK Ott: "Mie îmi este frică. Mă tem pentru taxe, pentru banii mei, pentru veniturile mele".